Last saved by: Tatarka Roman

OKRESNÁ PROKURATÚRA MARTIN 
Vajanského nám. 1, 036 80 Martin 1

Číslo: 2 Pv 199/16/5506-11	Martin  27.09.2016
EEČ: 2-40-155-2016

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 158 Trestného zákona 

Rozhodol: 	prokurátor Okresnej prokuratúry Martin

Podľa § 220 odsek 1 Trestného poriadku schvaľujem zmier uzavretý medzi:
obvineným: 
1.	XXXXX
dátum narodenia: XXXXX
rodné priezvisko: XXXXX
trvalé bydlisko: XXXXX 3454/60, XXXXX XXXXX, Slovensko
väzba: nie
a
poškodenými:  
1.	XXXXX 
dátum narodenia: XXXXX 
2.	XXXXX 
dátum narodenia: XXXXX 
Obsahom zmieru je:
Výška nahradenej škody alebo škody, na náhradu ktorej sa obvinený zaviazal: 429,-€ 
Peňažná suma určená na všeobecne prospešné účely: 100,- € 

Suma odovzdaná štátu na peňažnú pomoc obetiam trestnej činnosti: 100,- € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného    
1.	XXXXX
dátum narodenia: XXXXX
rodné priezvisko: XXXXX
trvalé bydlisko: XXXXX 3454/60, XXXXX XXXXX, Slovensko
väzba: nie
ktorý je trestne stíhaný pre trestný čin:
- Prečin Ublíženie na zdraví podľa § 158 Trestného zákona

realizované policajtom Odd.výkonu služby DI OR PZ Martin pod spisovou značkou ORp-45/DI-MT-2016.

na tom skutkovom základe, že: 
dňa 14.02.2016 asi o 16.50 hod., XXXXX, nar. 06.04.1987 viedol osobné motorové vozidlo zn. VW Passat, ev.č.: TT390ED, po ceste 1/18 v smere od Martina do Žiliny, v km 475,60 pri zjazde z diaľničného úseku sa pred jeho vozidlo zaradilo vozidlo zn. Honda, ev.č.: ZA244EN, ktoré viedol vodič XXXXX, nar. 01.06.1941, z toho dôvodu začal vodič Roško prudko brzdiť, na čo nestihol včas zareagovať obvinený, ktorý viedol vozidlo zn. Peugeot Partner, ev.č.: 4H32809, po ceste 1/18 vtom istom smere za nim, v dôsledku toho došlo k stretu prednej časti vozidla zn. Peugeot so zadnou časťou vozidla zn. Volkswagen, pri strete došlo k zraneniu spolujazdca vo vozidle zn. Volkswagen Passat, ev.č.: TT390ED, XXXXX, nar. XXXXX, bytom Trnava, Modranka, ul. Javorová 5796/47, ktorá utrpela podvrtnutie krčnej chrbtice, ktoré si podľa odborného vyjadrenia vyžaduje predpokladanú dobu liečenia štrnásť až dvadsaťjeden dní, taktiež došlo k zraneniu spolujazdca z vozidla zn. Peugeot, XXXXX, nar. XXXXX, bytom XXXXX, ul. XXXXX 3454/60, ktorá utrpela narazenie prsta, ktoré si vyžiadalo dobu liečenia päť až šesť dní.

Odôvodnenie:
	Uznesením   povereného príslušníka  OR PZ ODI Martin ČVS:ORP-45/DI-MT-2016 zo dňa 17.05.2016, bolo XXXXX, nar. XXXXX, trvale bytom  XXXXX, ul. XXXXX č. 3454/60, okres Martin, vznesené obvinenie pre prečin ublíženia na zdraví podľa § 158 Trestného zákona, na tom skutkovom základe ako je uvedené vo výrokovej časti tohto uznesenia.
 
	Preskúmaním príslušného spisového materiálu som zistil, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por.
	Obvinený sa zúčastnil s poškodenými na konaní na Okresnom súde v Martine pred probačným a mediačným úradníkom, pred ktorým poškodené  vyhlásili, že súhlasia s mediáciou a so zmierovacím konaním.

 Obvinený vyhlásil, že skutok, za ktorý je stíhaný spáchal a toto vyhlásenie vykonal slobodne, vážne, zrozumiteľne a určito.

Obvinený XXXXX na účet Okresnej prokuratúry v Martine zložil dňa 05.09.2016 peňažnú sumu  100,- eur (sto eur), určenú na všeobecne prospešné účely, pričom celá suma patrí  štátu na peňažnú pomoc obetiam trestnej činnosti podľa osobitného zákona.
 
Poškodená XXXXX a poškodená XXXXX súhlasili s uzavretím zmieru.

ObvinenýXXXXX bol podľa záznamu v evidencii priestupkov 4-krát priestupkovo riešený, a to pre menej závažné priestupky na úseku dopravy a podľa odpisu z registra trestov sa na neho hľadí akoby nebol súdne trestaný.

Vzhľadom na povahu a závažnosť spáchaného činu, na mieru, ako bol trestným činom dotknutý verejný záujem, na osobu obvineného a na osobné a majetkové pomery som dospel k záveru, že takýto spôsob rozhodnutia je dostačujúci.

Preto som rozhodol tak, ako je uvedené vo výrokovej časti tohto rozhodnutia. 
Poučenie:
Proti tomuto uzneseniu nie je prípustná sťažnosť. 

Dr. Roman Tatarka 
prokurátor